Nora F. Diamond

Nóra

Egy kezdő szexistennő kalandjai

Erotikus tanregény 1.

Efficenter

© 2023, Nora F. Diamond

Gyula bácsinak és Gyulának!

Minden jog fenntartva, beleértve a sokszorosítás,

a nyilvános előadás, a rádió- és tévéadás jogát,

az egyes fejezetekre is.

Kiadja: Efficenter

Első magyar kiadás

ISBN 978-615-6711-03-8

Budapest, 2023.

1.

A lány mély levegőt vett az ajtó előtt. A névtáblán csak ennyi állt: András. Körbenézett, aztán bátortalanul megnyomta a csengőt.

András ajtót nyitott.

– Nóra, ha nem tévedek. András vagyok! – és kezet nyújtott.

Nóra kalimpáló szívvel, egészen bizonytalanul nyúlt András keze után.

– Gyere be!

Nóra belépett a kis előszobába. András kissé teátrálisan egy nagy gombbal bezárta a bejárati ajtót.

– Az ajtó ezzel a gombbal záródik, így senki sem tud bejönni. De ha véletlenül te akarsz gyorsan távozni, akkor ezzel tudod kinyitni.

Nóra egy pillanatra elbizonytalanodott, de aztán kicsit megnyugodott, hiszen látható, ha nagyon muszáj, bármikor elmenekülhet.

– Gyere beljebb! Ülj le! – mutatott András a kanapéra.

Nóra a sarokba húzódott és körbenézett. A szobában a kanapéval szemben csak egy fotel volt. Egy hatalmas dupla ágy középen. A fal mellett két nagy szekrény. Hatalmas ablak, sűrű függönnyel, és egy nagy földig érő tükör a falon.

– Nagyjából ilyennek képzel el az ember lánya egy legénylakást – gondolta Nóra.

– Megkínálhatlak egy teával? – kérdezte András.

– Valami tömény nincs?

– Igen, elsőre remek gondolatnak tűnik valami szorongásoldó szesz, de igazából nem jó ötlet. Az ember világos fejjel jobban dönt és mélyebben érez. Szerintem hozok egy teát.

Nóra elnézte Andrást, ahogy a fal mellett egy valódi szamovárból készít teát kettőjüknek. Igazi porcelán csészébe töltötte a sűrítményt és beleengedte a forró vizet. Gyakorlottan csinálta.

Most alaposabban megnézte Andrást. Harmincas évei elején járhatott – neki egy kicsit öreg volt. Sportos, de nem egy testépítő bajnok. Jóképű, de azért annyira nem. Elegáns, de nem egy versenytáncos. A sima vászon ingben és szövetnadrágban jól nézett ki, de azért nem egy filmsztár.

Elbizonytalanodott. Lívia, a lány, akivel teljesen véletlenül az egyik érettségi utáni buliban találkozott, egészen elképesztő dolgokat mesélt Andrásról. Ő csak professzor úrnak hívta. Lehet, hogy Lívia többet ivott a kelleténél és ezért túlzott Andrásról?

Lívia testesítette meg mindazt amire ő vágyott. Egy elképesztő szexis csaj, akire buknak a férfiak. Amíg ott voltak, folyton Líviát akarták felkérni táncolni. Bezzeg őt kerülte mindenki. Sokat ivott aznap és kiöntötte a szívét. Lívia felfirkantotta András számát egy szalvéta sarkára és megjegyezte, szerinte neki is rá lenne szüksége. Aztán a messze legjobb sráccal lelépett a buliból.

Másnap kijózanodott, és elgondolkozott, mi mindent mesélt Lívia. Egy hétig tartott, amíg elég bátorságot vett, hogy felhívja a számot a szalvétáról. András nagyon kedves volt, igen emlékezett Líviára, nem kérdezősködött a telefonban, csak javasolt egy időpontot. Nórának most az érettségi és az egyetem között rengeteg ideje volt, természetesen jó volt neki az időpont és így került most ide.

András megkérdezte mennyi cukorral kéri a teát és a kezébe adta a porcelán csészét. Leült a fotelbe vele szemben a saját teájával és bátorítóan nézett rá. Nóra belekortyolt a teába és a tea tényleg jó volt. Hallgatott egy darabig.

András megszólalt: – Bezártam az ajtót, ahogy láttad. Innen semmi nem megy ki, ha te nem akarod. Nyugodtan elmondhatsz mindent, senki sem fogja megtudni.

Nóra hosszan hallgatott, aztán elkezdett dőlni belőle a panasz. Hogy ő mennyire csúnya nő, kerülik a fiúk. Már minden lánynak az osztályban voltak fiúi, neki meg még sosem volt igazi barátja. A barátnői mind eldicsekedtek a szexuális élményeikkel, ő meg még mindig szűz. És annyira, de annyira szeretne olyan szexistennő lenni, mint Lívia, de hát ő sosem lesz annyira szép és vonzó. Átérezve élete minden szomorúságát, annyira beleélte magát, hogy elkezdett sírni.

András megértően hallgatta és megkínálta az asztalra kitett papírzsebkendő csomaggal. Nóra abszolút nem szexis módon kifújta az orrát és megtörölte a szemeit és némileg szégyenkezve elhallgatott.

– Szóval így állunk – mondta András.

– Nem hiszem, hogy tudnál segíteni. Szerintem rajtam senki sem tud segíteni – szipogta Nóra.

– Szerintem pedig ez alapvetően rajtad múlik, nem rajtam. Kezdhetjük az elején? Kérdezhetek pár nagyon személyes dolgot? Kérlek válaszolj őszintén! Láttad az ajtó bezárva, a falak meg az ablakok vastagok, én meg hallgatok, mint a sír.

Nóra még mindig kicsit szipogva bólintott.

– Mikortól érzed úgy, hogy nem vagy a fiúknak vonzó? Hogy nem vagy jó nő?

Nóra elgondolkozott. – Szerintem én sosem voltam szép kislány. Talán a szüleim alapvetően fiút akartak és nem lányt. Nem is kaptam olyan igazi kislányos ruhákat. Az oviban sem játszottam a menő lányokkal, meg az általánosban sem. Inkább tanultam. A szüleim is inkább ezt akarták. Fel is vettek végül az egyetemre. De aztán amikor a középiskolában elkezdtek körülöttem olyan igazi nők lenni a barátnőim meg az osztálytársnők, ez egyre jobban kezdett zavarni. Mindenki nőiesedett, én meg úgy éreztem, hogy csak hízom.

– Akkor, ha jól értem, nem is volt senki igazi fiú barátod?

– Nem, még sosem. Csak plátóian rajongtam pár fiúért, ők meg persze észre sem vettek.

– És nem is feküdtél le senkivel?

– Nem, még reménytelen szűz vagyok. Eddig ez annyira nem zavart, de most már tizenkilenc elmúltam és megyek az egyetemre, és így már ez nagyon kellemetlen. Ezért küldött hozzád Lívia. Úgy gondoltam, te sitty-sutty elveszed a szüzességem és akkor minden jobb lesz – bökte ki Nóra.

– Ok, egy kicsit lassabban. Nem is csókolództál senkivel?

– Volt néhány buli, ahol volt egy-két részeg srác, aki megcsókolt, de őszintén megmondva nem volt kellemes. Büdös volt a szájuk, én csak erre tudtam gondolni. Meg is tapogattak, de nem esett jól.

– Akkor még nem is láttad élőben a fiúk fütyijét?

– Egyszer egy bulin egy nagyon részeg srác lehúzta nekem a nadrágját és pörgette a pöckét, de egyáltalán nem volt vonzó. Én is bőven ittam, de ő még többet, ráadásul mindez nyilvánosan, a többiek előtt történt. Nagyon undorító volt az egész.

– Akkor gondolom, még soha nem is volt a kezedben férfi fütyije?

– Nem. Miért kellett volna?

– Hát normálisa ilyen korra már ezen azért túl vannak a lányok. Van arról információd milyen a szex? Hogyan megy az egyáltalán? Mit csinálnak ilyenkor a fiúk meg a lányok?

Nóra halványan elpirult – Láttam pornó videókat, de elég kiábrándító volt. Nem értettem miért szerethetik ezt a lányok.

– Pedig általában szokták. Nagyon is. Volt már orgazmusod? Olyan igazi. Valaki mástól vagy magad simogattad, amíg el nem érted.

– Hallani hallottam róla, de még sosem volt. Vagy legfeljebb álmomban. Valami fontosról lemaradtam?

András megint hallgatott. – Az nem kizárt. A lányok általában a te korodban már túl vannak ezeken. Szeretnél olyan lenni, mint Lívia?

– Mindent megadnék érte!

– Azért ezt a kijelentést ne hamarkodd el! Azt tudod, hogy három hónapja Lívia ugyan ott gubbasztott a kanapé sarkában, ahol te, itta a teáját és ő is telefújta a papírzsebkendőt?

– Ezt nagyon nehéz elhinni. Lívia egy született szexistennő. Csodálatos és vonzó. Minden férfi döglik utána.

– Ezt örömmel és büszkeséggel hallom. Ettől függetlenül három hónapja rosszabbul nézett ki, mint te és tényleg ugyanott szürcsölte a teáját.

Nórában először támadt egy kis remény. Lerakta a kiürült teáscsészét és bizalomteljesen nézett Andrásra. – Esetleg akkor rajtam is lehetne segíteni? Lehetek én is egy icipicit szexistennő? Felkérhetnek táncolni a fiúk? Esetleg valaki elhív majd randira? Lehet majd egy igazi barátom is?

– Ennél kicsit többet is ígérhetek. Megtanulhatod milyen a jó szex. Hogyan élvezd te magad. Hogyan vedd rá a partnered, hogy úgy csinálja, hogy neked jó legyen. De tudnod kell a másik oldalt is. A szex kétszemélyes játék. Ha jól akarod csinálni, akkor a másiknak is meg kell kapnia azt, amire ő vágyik. Akkor is, ha éppen fáradt vagy és nincs kedved hozzá. Ha ezt megtanulod és el tudod érni, akkor nagyon fogod élvezni és minden férfi imádni fog. Igazi szexistennő leszel. Ezt szeretnéd?

– Igen. Azt hiszem. Azt hiszem mindennél jobban – suttogta Nóra.

– Ok. Akkor viszont elmondom a szabályokat. Először is azt tudnod kell, hogy szexelni fogsz velem. Ha nem is ma, de előbb-utóbb. Ebbe önként bele kell egyezned.

– Igazából fogalmam sincs mi ez az egész, de ezért jöttem.

– Rendben. Másik szabály, hogy amit mondok, azt megcsinálod. Akkor is, ha undorítónak vagy kellemetlennek tűnik. Hidd el semmi veszélyeset sem fogok kérni tőled. Valószínűleg még fájdalmas sem lesz. De persze bármikor mondhatod határozottan azt, hogy NEM és akkor abbahagyjuk és szabadon elmehetsz. Tudod a bejárati ajtó a nagy gombbal nyílik. De akkor utána ne keress többet.

– Nem mondom, hogy nem lettem ideges, de elfogadom.

– A szex nagyfokú bizalmat igényel. Majd meglátod az életben. Szerintem bennem meg lehet bízni. Aztán hogy ez a következő partnereiddel is így lesz-e, az már rajtad múlik. Elkezdhetjük most? Ráérsz? Ehhez alaposan rá kell szánni az időt.

Nórának hirtelen felment a pulzusa. – Rendben van, ráérek.

– Ok, ma azokat a dolgokat kellene bepótolni, ami még a szex előtt kimaradt neked.

Nóra meglepetten nézett fel. – Valami fontosat kihagytam eddig?

– Ki. Először is nézzünk meg téged. Mennyire vagy elégedett a testeddel?

– Én? Semennyire. Kövér és formátlan vagyok. Abszolút nem nőies.

– Ezt ki mondta neked? Nézzük meg objektíven. Kérlek állj fel és pördülj egyet!

Nóra engedelmesen felállt és kicsit esetlenül, fordult egyet. Egy elég bő blúz volt rajta, hosszú szoknya, lapos sarkú cipő. Semmi smink és elég zilált frizura. Tényleg nem tűnt nőiesnek.

– Vedd le a blúzodat!

Nóra elvörösödött és lemerevedett. Aztán összeszorította a fogait és rászánta magát. Lassan kigombolta a bő blúzt és odarakta kanapéra. András ült a fotelben és nézte. – Fordulj megint!

Nóra még mindig elpirulva fordult. Egy kicsit kopott, régimódi, halványbarna melltartó volt rajta, ami alaposan megnyomta a melleit. Egyáltalán nem volt kövér, bár volt rajta egy kevés maradék kamaszháj.

– Vedd le a szoknyádat is!

Nóra még vörösebb fejjel gyakorlatlanul kibújt a szoknyából. Odatette a blúz mellé. Egy fehér, elég méretes bugyi volt rajta.

– Állj a tükör elé! Mit látsz?

– Egy kövér tramplit látok. Semmi vonzó sincs bennem.

– Szerintem nagyon tévedsz. Én egy gyönyörű nőt látok. A férfiak megőrülnének ezért a testért.

Nóra alaposan megnézte magát. Igazából nem nagyon szokta nézni magát a tükörben. Különösen nem ekkora tükörben. Nem nagyon látott magán vonzó részt, de azért alaposan megnézte a testét. Talán mégsem olyan kövér.

– Levetnéd a cipőd és a zoknid?

Nóra megint engedelmesen levette és odarakta a ruhák alá. Visszaállt a tükör elé. Megint megnézte magát a tükörben.